open-index/open-wikipedia-markdown huggingface dataset:
Gillingham FC

**Gillingham Football Club** on jalkapallojoukkue Gillinghamista, Kentistä, Englannista. Seura perustettiin vuonna 1893 ja on ainoa Kentin alueelta oleva jalkapalloseura Football Leaguen joukkue. Gillingham pelaa Englannin neljänneksi korkeimmalla sarjatasolla, Kakkosliigassa, jonne se putosi keväällä 2022. Priestfield Stadium on toiminut Gillinghamin kotikenttänä seuran perustamisesta lähtien.

## Historia lyhyesti
Seura perustettiin vuonna 1893 nimellä New Brompton FC. Vuonna 1912 seuran nimi päätettiin vaihtaa Gillinghamiksi. Seura liittyi vuonna 1920 Football Leagueen, josta joukkue pudotettiin kauden 1937–1938 jälkeen. Gillingham palasi uudelleen Football Leagueen vuonna 1950. Gillingham pelasi vuoteen 1959 asti 3. divisioonassa, josta se putosi kauden 1958–1959 päätteeksi 4. divisioonaan. Gillingham vuorotteli tämän jälkeen useiden vuosikymmenten ajan kolmannen ja neljännen divisioonan välillä. Talousongelmat varjostivat välillä seuran toimintaa. Kaudella 1999–2000 Gillingham eteni 2. divisioonassa aina nousukarsintoihin Wigan Athleticia vastaan. Ottelun varsinainen peliaika päättyi tasan 1–1. Jatkoajan jälkeen Gillingham voitti ottelun 3–2 ja eteni ensimmäistä kertaa seuran historiassa Englannin 1. divisioonaan. Gillingham putosi mestaruussarjasta vasta kauden 2004–2005 päätteeksi. Kauden 2007–2008 päätteeksi Gillingham putosi ykkösliigasta Englannin kakkosliigaan. Viimeisten vuosien aikana Gillingham on vuorotellut ykkösliigan ja kakkosliigan välillä mutta kaudesta 2013–2014 alkaen se on pysynyt ykkösliigassa.

## Tunnettuja entisiä pelaajia
* John Simpson
* Andy Hessenthaler
* Brian Yeo
* Tony Cascarino
* Steve Bruce

## Saavutuksia
* 3. divisioona (kolmanneksi korkein sarjataso): toinen 1995–1996
* 4. divisioona (neljänneksi korkein sarjataso): voittaja 1963–1964, toinen 1973–1974
* Englannin kakkosliiga (neljänneksi korkein sarjataso): voittaja 2012–2013

## Lähteet

## Aiheesta muualla
* Virallinen sivusto
Maalaisaateli

**Maalaisaateli** () tarkoittaa alempaa englantilaista aatelia. 1700-luvun alkupuolella maalaisaateli määriteltiin maanomistukseen perustuvan vaikutusvallan avulla. Maalaisaateli on ryhmänä epämääräinen, ja sen sisältö on muuttunut ajan myötä. 1700-luvulla siihen voitiin sisällyttää myös papisto, suoraan maataloutta palvelevan kuljetusalan ja teollisuuden omistajat, kuten satula- ja vaunusepät, sekä maataloustuotteita jalostaneen teollisuuden, kuten olutpanimojen, parkitsimoiden, villateollisuuden ja vastaavien omistajat. Maalaisaatelilla oli paljon valtaa 1700-luvulla Englannin ollessa vielä maatalousvaltainen valtio. Kun tarkoitetaan pelkästään maata omistavaa maa-aatelia, voidaan käyttää nimitystä "landed gentry". Englantilaisen maalaisaatelin arvonimiä ovat baronetti (*baronet*), ritari (*knight*), esquire ja gentleman. Maalaisaatelia ei lueta pääreihin eivätkä he päässeet parlamentin ylähuoneeseen. Myös lordien nuoremmat pojat kuuluvat gentryyn.

Vastaavia ylimystö- ja aateliryhmiä löytyy muistakin Euroopan maista, esimerkiksi Ruotsin rälssi ja Saksan junkkerit.

Maa-aatelilla on ollut paljon merkitystä Englannin maanomistuksessa. Heikkojen kuninkaiden aikana keskiajalla noin kahdensadan linnanherran maanhallinta kehittyi maanomistukseksi. Vanhin poika peri maan ja jatkoi feodaalisia velvoitteita. Feodaaliajan jälkeen maa-aateli asetti metsästysoikeuksien nojalla kulkurajoituksia mailleen ja kiisti jokamiehenoikeudet. Omistuksen keskittyminen jatkui 1800-luvulla, kun maatalouden koneellistuminen vähensi työvoiman tarvetta ja vuokraviljelijät tulivat tarpeettomiksi. 1900-luvulla maatalouden tehotuotanto teki pienviljelystäkin kannattamatonta ja maanomistus keskittyi yhä enemmän. Omistajasuvuista kehittyi ylhäinen maa-aateli (landowning gentry). 

## Lähteet
* 

### Viitteet
Salatut elämät – 7. esityskausi (2004–2005)

***[[Salatut elämät]]*** -saippuasarjan seitsemäs kausi esitettiin MTV3-kanavalla alkaen elokuussa 2004 ja päättyen huhtikuussa 2005. Kaudella nähtiin sarjan 1000. jakso.

## Jaksot

## Aiheesta muualla
* Salatut elämät - Episode List: 2004
* Salatut elämät - Episode List: 2005
Rautajärvi (Humppila)

**Rautajärvi** on kuivatettu järvi Kanta-Hämeessä Humppilassa. Entinen järvi kuului Kokemäenjoen vesistössä Loimijoen valuma-alueella Kojonjoen valuma-alueeseen ja järven läpi virtasi Koenjoki eli Kojonjoki. Järvi kuivatettiin 1800-luvulla niityksi, mutta nykyään se on peltomaata. Järven paikalla lukee nykykartoissa "Rautajärvi" ja sen rantojen jättämät jäljet peltomaassa näkyvät edelleen ilmavalokuvissa.

## Historia
Rautajärven lähistöltä eli Humppilan Järvensuolta löydettiin suoturpeen kairausnäytteistä viljan siitepölyä aivan kivikauden lopulla syntyneistä kerroksista. Rautajärvi olisi sen mukaan ollut herkästi tulvivana järvenä viljelyä harjoittavan väestön kiinteä asuinpaikka. Keramiikasta päätellen viljelijät olivat nuorakeramiikan tai kampakeramiikan valmistajat.

Vuoden 1855-56 Kalmbergin kartastossa järvi osuu kahden karttalehden taitteeseen. Se oli tuolloin soikean muotoinen järvi, jonka länsipäässä oli pitkä ja kapea lahti. Koenjoki laski järveen pohjoisesta ja laski pois lännessä lahden perukassa. Jos järvi on piirretty kartastoon tarkasti ja sen mittakaava vastaa piirrettyjä mittoja, olisi järven pituus ollut noin 3,4 kilometriä ja suurin leveys 1,4 kilometriä. Länteen kurottava lahti olisi ollut 2 kilometriä pitkä ja 600 metriä leveä. Lahden pohjukka oli kaareva, mikä näkyy Koenjoen mutkana edelleen.

Humppilassa haettiin lupa laskea Rautajärvi vuonna 1848. Toisen kerran haettiin samaan hankkeeseen lupa Tammelan pitäjästä vuonna 1862 ja vuosina 1865−1870 järveä lopultakin laskettiin. Hanketta varten perustettiin vuonna 1865 järvenlaskuyhtiö, jossa järven osuudet jaettiin kylittäin.

Vuonna 1913 talollinen K.V. Kylämarkkula ja kumppanit Metsämaalta pyysivät Rautajärven vesijättömaan katselmusta. Tästä voidaan päätellä, että järven vedenpintaa olisi laskettu niin alas, että kuivunutta maata oltaisiin jakamassa kuivausyhtiön osakkaiden kesken.

Suuri Rautajärvi on ilmeisesti laskettu ja kuivatettu useassa vaiheessa aivan samalla tavoilla kuin muitakin järviä. Järven alisen kosken tai luusuan perkaamisen jälkeen vesijättö ojitettiin ja kuivattiin. Kuitenkin tulvaherkkään järvenpohjaan tuli kaivaa uoma tulevaa jokea varten. Eräs ongelma oli Rautaoja, joka laski Rautajärveen. Sen vedet joudutaan nykyään pumppaamaan Koenjokeen, sillä sen vedenpinta on ylempänä kuin järven pohjalla virtaavan Rautaojan. Nämä toimenpiteet tapahtuivat 1900-luvun puolella. Kokonaan kuivatetuksi järvi saatiin 1950-luvulla.

## Lähteet

## Aiheesta muualla
* Bilund, Antti & Sepänmaa, Timo & Jussila, Timo: Rauma-Forssa voimajohtolinjan muinaisjäännösinventointi , Mikrolitti OY, 2011
Yleisluistelun Euroopan-mestaruuskilpailut 1950

**Pikaluistelun [[Pikaluistelun Euroopan-mestaruuskilpailut|EM-kilpailut]] 1950** käytiin 4.–5. helmikuuta Helsingin tulevalla olympiastadionilla. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella.

## Tulokset

## Lähteet
*EM-tilastot hollanniksi
Suomen valtakunnalliset vastuumuseot

**Suomen valtakunnalliset vastuumuseot** ovat museoita, joiden tehtäviin kuuluu muun muassa ohjata museotoimintaa koko Suomessa omalla erikoisalallaan ja toimia kulttuuriperinnön valtakunnallisina asiantuntijoina. Uudistetun museolain mukaan alueelliset vastuumuseot ja valtakunnalliset vastuumuseot korvasivat maakunta- ja aluetaidemuseojärjestelmän sekä valtakunnalliset erikoismuseot. Laki astui voimaan 1.1.2020. Valtakunnalliset vastuumuseot saavat korotettua valtionosuutta ja niillä on oltava suunnitelma valtakunnallisen toiminnan tavoitteista. Museot neuvottelevat painopisteistä ja tavoitteista Museoviraston kanssa.

Suomessa on 17 valtakunnallista vastuumuseota:

Vuosiluku tarkoittaa museon toiminnan aloittamisvuotta tai museon avaamisvuotta. Valtakunnallisen erikoismuseon nimitys on voinut tulla tätä myöhemmin.

## Huomioita

## Lähteet
Göthe Hedlund

**Göthe Hedlund** (30. heinäkuuta 1918 Tukholma, Ruotsi – 15. joulukuuta 2003) oli ruotsalainen pikaluistelija ja olympiamitalisti.

Hedlund kilpaili ensimmäisen kerran EM-kisoissa ennen toista maailmansotaa talvella 1939 Riiassa Latviassa. Hänen sijoituksensa niissä kisoissa oli 16. Kaksi viikkoa myöhemmin MM-kisoissa Helsingissä, mutta hän pääsi niissä luistelemaan vain kolme matkaa. Käynnistynyt maailmansota keskeytti kansainväliset kilpailut, joten kilpailut jäivät vähäisiksi kansallisiksi tapahtumiksi. 

Maailmansodan päätyttyä Hedlund saavutti vuonna 1946 järjestetyissä EM-kisoissa mestaruuden. Samana keväänä 1946 järjestettiin vielä epäviralliset MM-kisat Oslossa. Niissä hän sijoittui hoopealle. Seuraavana vuonna 1947 hän oli saavuttamassa Ruotsille EM-kisoissa kaksoisvoiton Åke Seyffarthin ottaessa mestaruuden ja Hedlundin sijoittuessa toiseksi. Sodan jälkeiset ensimmäiset talviolympialaiset Sveitsin St. Moritzissa helmikuussa 1948 toivat Hedlundille pronssimitalin 5&nbsp;000 metrillä norjalaisten jäljessä ajalla 8.34,8. Kaksi viikkoa olympialaisten jälkeen järjestetyissä EM-kisoissa Hedlund saavutti vielä hopeamitalin.

Hedlundin ura jatkui vielä vuoteen 1952. Hän kuoli vuonna 2003 Lidingössä 85 vuoden iässä.

## Lähteet
Salatut elämät – 8. esityskausi (2005–2006)

***[[Salatut elämät]]*** -saippuasarjan kahdeksas kausi esitettiin MTV3-kanavalla alkaen elokuussa 2005 ja päättyen toukokuussa 2006.

## Henkilöt
### Päähenkilöt

### Sivuhenkilöt

## Jaksot

## Tuotantotiimi

## Aiheesta muualla
* Salatut elämät - Episode List: 2005
* Salatut elämät - Episode List: 2006
Arne Beurling

**Arne Carl-August Beurling** (3. helmikuuta 1905 Göteborg – 20. marraskuuta 1986) oli ruotsalainen matemaatikko. Hän sai eniten julkisuutta Uppsalan yliopiston professorina tekemistään kryptologian tutkimuksista. Toisen maailmansodan aikana hänen onnistui murtaa saksalaisten Geheimfernschreiber-kaukokirjoittimen salakirjoitus, minkä ansiosta Ruotsin tiedustelu pystyi usean vuoden ajan seuraamaan miehitetyn Norjan ja Saksan välistä saksalaisten viestintää. Siten ruotsalaiset saivat ennalta selville esimerkiksi Operaatio Barbarossan alkamisen.

Beurling oli radiotiedustelun palveluksessa vuodesta 1939 alkaen, ja talvisodan aikana hän pystyi lukemaan Neuvostoliiton viestejä. Norjan valloituksen jälkeen Saksa pyysi kesällä 1940 Ruotsilta luvan käyttää Norjasta Ruotsin läpi kulkevaa kaukokirjoitinkaapelia. Beurling otti tutkittavakseen kaapelissa yhden vuorokauden aikana kulkeneen salakirjoitetun liikenteen. Kahdessa viikossa Beurling pystyi murtamaan koodin. Ruotsin tiedustelu pystyi siitä alkaen lukemaan Saksan viestintää, joka käsitti monen vuoden aikana satojatuhansia viestejä. Lisäksi Ruotsi pystyi itse ottamaan käyttöön samantapaisen laitteen.

## Lähteet

## Kirjallisuutta
* Bengt Beckman, *Svenska kryptobedrifter* (1996 och 2005),  och 
* Wilhelm Carlgren, *Svensk underrättelsetjänst 1939–1945* (1985), 
* Vem är Vem? Svealand utom Stor-Stockholm 1964.
Luettelo YK:n pakkausnumeroista 3101–3200

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **3101–3200**.

## YK-numerot 3101–3200

## Katso myös
*Luettelo YK:n pakkausnumeroista 3001–3100
*Luettelo YK:n pakkausnumeroista 3201–3300

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.

## Lähteet
Carl-Erik Asplund

**Carl-Erik Asplund** (14. syyskuuta 1923 Föllinge, Ruotsi – 8. tammikuuta 2024) oli ruotsalainen pikaluistelija ja olympiamitalisti.

Asplundin kansainvälinen ura oli vuosina 1949–55, jolloin hän osallistui viisi kertaa EM- ja neljä kertaa MM-kisoihin. Näinä vuosina parhaaksi sijoitukseksi tuli vuoden 1951 EM-kisojen neljäs sija. Matkakohtaisesti hän menestyi niin 5&nbsp;000 kuin 10&nbsp;000 metrin matkoilla. Vuonna 1947 järjestetyissä EM-kisoissa Hedlund saavutti vielä hopeamitalin. Vuoden 1952 Oslon olympialaisissa Asplund saavutti pronssia 10&nbsp;000 metrillä Norjan Hjalmar Andersenin ja Hollannin Kees Broekmanin saadessa kirkkaimmat mitalit.

## Lähteet

## Aiheesta muualla
Anton Huiskes

**Antonius Albertus Jozef Huiskes** (5. maaliskuuta 1928 Wierden, Alankomaat &ndash; 9. marraskuuta 2008 Coux-et-Bigaroque, Ranska) oli alankomaalainen pikaluistelija ja pikaluisteluvalmentaja.

Huiskes kuului sodanjälkeiseen hollantilaisluistelijasukupolveen. Ensiesiintyminen kansainvälisillä areenoilla tapahtui St. Moritzin talviolympialaisissa helmikuussa 1948. Sijoitukset silloin olivat välillä 12-27. Hänen parhaat saavutuksensa olivat Oslon vuoden 1952 talviolympialaisten 5&nbsp;000 metrin neljäs ja 10&nbsp;000 metrin viides sija. Vuonna 1953 hän luisteli Davosissa uuden 3&nbsp;000 metrin ME:n 4.40,2, jolla hän paransi 5,5 sekuntia ruotsalaisen Åke Seyffarthin 11 vuotta vanhaa ennätystä, jonka puolestaan norjalainen Knut Johannesen rikkoi 10 vuotta myöhemmin. EM-kisoissa hän kilpaili vielä keväällä 1954 ja kansallisissa mestaruuskisoissa keväällä 1956.

Oman uransa jälkeen Huiskes tuli tunnetuksi 1960-luvulla uuden hollantilaissukupolven Ard Schenkin ja Kees Verkerkin valmentajana vuosina 1964-66. Yhteistyö Hollannin liiton kanssa katkesi kuitenkin vuonna 1966, ja Huiskes siirtyi valmentamaan ruotsalaisia Johnny Högliniä ja Örjan Sandleria.

Myöhemmällä iällä hän tuki mm. kehitysvammaisten luisteluharrastusta. Kaikkien näiden toimien ja saavutusten kunniaksi vuonna 1996 perustettiin hänen nimeään kantava Anton Huiskes -säätiö. Vuonna 2005 Hollannin TV:ssä oli lähetys, jossa Huiskesin oppilaat Schenk ja Verkerk antoivat hänen läsnä ollessaan lähetyksessä tunnustusta uuden hollantilaisen pikaluistelukoulukunnan luomisesta.

## Lähteet

## Aiheesta muualla
Kuhmon Kiva

**Kuhmon Kiva ry** on vuonna 1934 perustettu kuhmolainen urheiluseura, jonka jaostoon kuuluu yleisurheilu, koripallo, painonnosto, salibandy, pesäpallo, lentopallo ja jääkiekko. Lisäksi vuonna 1958 perustettiin jumppaseura Kuhmon Kivattaret ry.

Jääkiekkojaosto Kuhmon Kiva HT perustettiin vuonna 1961. Sen miesten edustusjoukkue pelaa kaudella 2021–2022 II-divisioonaa. KuKi HT:n kasvateista ammattilaisina ovat pelanneet Arttu Heikkinen, Niko Kantelinen, Saku Kinnunen, Aleksi Klemetti, Joonas Komulainen ja Janne Pesonen.

Yleisurheilussa Kivalla on hallussaan miesten seurajoukkueiden 4 × 400 metrin viestijuoksun virallinen Suomen ennätys. 24. heinäkuuta 1983 Jyväskylässä käydyissä SM-kilpailuissa tehdyssä ennätysajassa 3.10,69 joukkueessa juoksivat Risto Heikkinen, Heikki Rusanen, Pekka Rusanen ja Matti Rusanen.

Kuhmon Kiva-Pesis voitti pesäpallossa Suomen neljänneksi korkeimman sarjatason Kainuun maakuntasarjan mestaruuden vuosina 1946, 1955, 1957, 1958 ja 1960.

## Lähteet

## Aiheesta muualla
*Kuhmon Kiva ry:n kotisivut
*Kuhmon Kiva HT ry:n kotisivut
Christian de Meza

**Christian Julius de Meza** (14. tammikuuta 1792 Helsingør – 16. syyskuuta 1865 Kööpenhamina) oli tanskalainen kenraali, joka toimi Tanskan armeijan komentajana vuoden 1864 Tanskan–Preussin sodan alkuvaiheessa.

De Mezan isoisä oli kristinuskoon kääntynyt oppinut juutalainen. De Meza valistui upseeriksi 1810. Hän toimi kieltenopettajana vuodesta 1816 tykistökoulussa ja vuodesta 1830 sotakorkeakoulussa. Hänet ylennettiin 1842 majuriksi. Vuonna 1848 puhjenneen ensimmäisen Slesvigin sodan alussa hän komensi Tanskan sotaan osallistuneiden joukkojen tykistöä, mutta sai 1849 ylennyksen everstiksi ja nimityksen prikaatinkomentajaksi. Sen jälkeen hän oli jonkin aikaa Alsin saarelle sijoitettujen joukkojen komentaja. Komennettuaan prikaatiaan Frederician taistelussa heinäkuussa 1849 de Meza ylennettiin kenraalimajuriksi ja nimitettiin koko tykistön komentajaksi. Vuoden 1850 Istedin taisteluun de Meza osallistui ensin osana kenraali Christoph von Kroghin esikuntaa, mutta kenraali Friderich Adolph Schleppegrellin kaaduttua taistelussa de Meza otti hänen divisioonansa komentoonsa ja johti sen voittoon.

Sodan jälkeen de Meza oli 1851–1856 tykistöprikaatin komentajana, 1856–1858 tykistön ylitarkastajana ja 1858–1863 Slesvigiin sijoitettujen joukkojen komentajana. Hän johti myös 1855–1857 linnoituskomiteaa ja valvoi muun muassa Dannevirken linnoituksen vahvistamista.

De Meza nimettiin hieman ennen uuden sodan puhkeamista tammikuussa 1864 Dannevirkeen sijoitetun armeijan komentajaksi. Hän torjui preussilaisen sotamarsalkka Friedrich von Wrangelin vaatimuksen tanskalaisten vetäytymisestä Slesvigistä, mikä johti sodan syttymiseen. De Mezan oletettiin puolustavan Dannevirkea peräänantamattomasti, mutta 4. helmikuuta – vain kolme päivää sodan syttymisen jälkeen – pidetyssä sotaneuvoston kokouksessa hän päättikin perääntyä välittömästi Dannevirkesta pelätessään Tanskan armeijan joutumista saarroksiin, mikäli toimenpidettä viivytettäisiin. Päätöstä pidettiin sotilaallisesti järkevänä, mutta tanskalaiset ottivat tiedon vastaan tyrmistyneinä ja se vaikutti taistelutahtoon lamaannuttavasti. Tämän vuoksi de Meza kutsuttiin pian takaisin Kööpenhaminaan ja vapautettiin 28. helmikuuta komentajantehtävistään, vaikka muut kenraalit tukivatkin edelleen häntä. Hän vetäytyi palveluksesta pian sodan päättymisen jälkeen ja kuoli seuraavana vuonna.

## Lähteet
Adesio Lombardo

**Adesio Rafael Lombardo Rossi** (2. helmikuuta 1925 Montevideo – ?) oli uruguaylainen koripalloilija ja olympiamitalisti.

Lombardo saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 Uruguay sijoittui viidenneksi.

## Lähteet
* 

### Viitteet
CTV Television Network

**CTV Television Network** (yleisesti **CTV**) on Kanadassa toimiva englanninkielinen kaupallinen televisiokanava. Sen omistaa Bell Media, joka on BCE Inc.:n tytäryhtiö. CTV on Kanadan suurin yksityinen televisioyhtiö, ja kaikista kanadalaisista televisiokanavista katsotuin.

CTV aloitti lähetyksensä lokakuussa 1961. Ennen lähetystoiminnan alkamista CTV tunnettiin projektinimellä *Canadian Television Network*. Ensimmäinen CTV:llä lähetetty ohjelma oli Harry Raskyn tuottama dokumentti, jossa esiteltiin tämän uuden kanavan toimintaa. 

CTV-brändin alla toimii myös muita kanavia, kuten CTV 2 ja ympärivuorokautinen uutiskanava CTV News Channel.

## Aiheesta muualla

*Kanavan kotisivut   
*CTV News  
*CTV:n historiikki
Roberto Lovera

**Roberto José Lovera Vidal** (14. marraskuuta 1922 Montevideo – 22. kesäkuuta 2016) oli uruguaylainen koripalloilija ja olympiamitalisti.

Lovera saavutti olympiapronssia Uruguayn koripallomaajoukkueen pelaajana Helsingistä 1952. Lontoossa 1948 Uruguay sijoittui viidenneksi. Lovera edusti maataan myös vuoden 1954 MM-kilpailuissa.

Etelä-Amerikan mestaruuskilpailuista Lovera voitti Uruguayn joukkueessa kolme mestaruutta ja kaksi hopeamitalia. Hän kuoli 93-vuotiaana kesäkuussa 2016.

## Lähteet
* Roberto Lovera Bio, Stats and Results  Olympics at Sports-Reference.com 

### Viitteet

## Aiheesta muualla
* Profiili FIBA Archive
Wilfredo Peláez

**Wilfredo Andrés Peláez Esmite** (27. lokakuuta 1930 San José de Mayo – 22. toukokuuta 2019) oli uruguaylainen koripalloilija ja olympiamitalisti.

Peláez saavutti olympiapronssia Uruguayn koripallomaajoukkueen pelaajana Helsingissä 1952.

Peláez kuoli 88-vuotiaana 22. toukokuuta 2019.

## Lähteet
* Wilfredo Peláez Bio, Stats, and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Burgui

**Jorge Franco Alviz** eli **Burgui** (s. 29. lokakuuta 1993 Burguillos del Cerro, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo Alavésia ja on pelipaikaltaan laitalinkki.

## Seurajoukkueura
Burgui liittyi kotikaupunkinsa jalkapalloseura CD Burguillosin nuorisoakatemiaan vuonna 2003. Seitsemän vuotta myöhemmin hän vaihtoi seuraa CP Cacereñoon ja siitä vuotta myöhemmin matka jatkui CD Diocesanoon.

Maaliskuussa 2012 hänen ilmoitettiin siirtyvän Real Madridin nuorisoakatemiaan ja siirto astui voimaan kesäkuussa. Hän pelasi ensimmäisen ottelunsa seuran C-joukkueessa kaudella 2012–2013 maan kolmanneksi korkeimmalla sarjatasolla Segunda División B:ssä.

2. kesäkuuta 2013 Burgui teki ensiesiintymisensä seuran reservijoukkueessa Alcorcónia vastaan, kun hän korvasi kentältä vaihtoon tulleen Juanfranin ottelun 68. peliminuutilla. Viisi päivää myöhemmin hänen ilmoitettiin nousevan vakituisesti reservijoukkueen kokoonpanoon.

21. syyskuuta 2013 Burgui onnistui ensimmäistä kertaa maalinteossa reservijoukkueessa ottelussa Real Zaragozaa vastaan. 11. toukokuuta 2014 hänet nostettiin ensimmäistä kertaa edustusjoukkueen kokoonpanoon vierasotteluun Celta Vigoa vastaan, mutta ensiesiintyminen jäi vielä kuitenkin tekemättä.

## Lähteet

## Aiheesta muualla
* Burguin tilastot BDFutbol-sivustolla 
* Burguin tilastot Soccerway-sivustolla
Bonobo (muusikko)

**Bonobo** (oik. **Simon Green**; s. 30. maaliskuuta 1976) on brittiläinen muusikko, tuottaja ja DJ, joka asuu tällä hetkellä Los Angelesissa. Green on tuottanut ja esiintynyt Tru Thoughtsin Robert Luisin kanssa myös nimillä **Nirobi** ja **Barakas**.

## Diskografia
### Albumit
* 
* 
* 
* 
* 
* 
* 

### Muut albumit
* 
* 
* 
* 
* 
* 

### EP:t
* 
* 
* 
* 
* 
* 
* 
* 
* 
* 
* 
* 

### Singlet
* ”One Offs, Remixes & B-sides” (2002)
* ”Nightlite / If You Stayed Over” (2006)
* ”Nightlite (Zero dB Reconstruction/Bonobo Remixes)” (2006)
* ”Stay the Same (featuring Andreya Triana)”  (2009)
* ”Eyesdown (featuring Andreya Triana)” (2010)
* ”Cirrus”  (2013)
* ”First Fires (featuring Grey Reverend)”  (2013)
* "Ibrik” (2019)
* ”Linked” (2019)
* ”"Heartbreak” (Totally Enormous Extinct Dinosaursin kanssa) (2020)
* ”Loom” (Ólafur Arnaldsin kanssa) (2020)
* ”6000 Ft.” (Totally Enormous Extinct Dinosaursin kanssa) (2020)
* ”Rosewood” (2021)
* ”Tides (featuring Jamila Woods)” (2021)
* ”Otomo (featuring O’Flynn)” (2021)
* ”Shadows (featuring Jordan Rakei)” (2021)
* ”From You” (Jojin kanssa) (2022)
* ”ATK” (2022)
* ”Defender” (2022)
* ”Fold” (Jacques Greenen kanssa) (2023)

## Lähteet

## Aiheesta muualla
Propaganda (Sparksin albumi)

**Propaganda** on Sparks-yhtyeen vuonna 1974 julkaistu albumi. Se julkaistiin vain yhdeksän kuukautta edellislevy *[[Kimono My House]]n* jälkeen. Albumi ylsi Britanniassa listasijalle yhdeksän. Yhdysvalloissa se nousi sijalle 63, mikä on Sparksin kaikkien aikojen paras sijoitus Billboard 200 -albumilistalla.

## Työstö

Albumi äänitettiin Lontoon Air-studioilla, ja tuottajana toimi edellisalbumin tapaan Muff Winwood. Materiaalia ei ollut jäänyt edellislevyltä lainkaan yli, joten materiaali työstettiin kiireessä. Ron Mael on kertonut, että yhtye oli niin innoissaan *Kimono My Housen* vastaanotosta, että se ruokki heidän luovuuttaan positiivisella tavalla. 
## Musiikki

Ensimmäinen kappale ”Propaganda” on 22-sekuntinen a cappella. Se äänitettiin alun perin akustisen kitaran säestämänä, mutta lopulta siihen jätettiin pelkät lauluraidat. Sitä seuraa rajumpi ”At Work, At Home, At Play”. Sen rivi *”Stop, there’s got to be a million girls though I can’t think of one”* on yksi Ron Maelin suosikkeja. Russell Mael on puolestaan kehunut kappaletta ”Don’t Leave Me Alone with Her”, sillä hänen mukaansa sen sävelkulku ei muistuta lainkaan perinteistä pop-kappaletta. Kappaletta onkin verrattu musiikillisesti itäeurooppalaiseen kansanmusiikkiin. Musiikillisia kliseitä välttelevä Ron Mael teki laulun aiheesta vastakohdan useimpien miesten toiveille.

Kappaleessa ”Something for the Girl with Everything” yritetään epätoivoisesti etsiä jotain tytölle, jolla on jo kaikkea. ”Who Don’t Like Kids” kertoo miehestä, joka harrastaa seksiä vain saadakseen lapsia.

## Kansitaide

*Propagandan* kansikuvaan Sparks pyysi valokuvaaja Monty Colesia kehittämään ”jotakin vaarallista”. Hänen ensimmäinen ideansa oli kuvata Maelin veljekset suorittamassa laskuvarjohyppyä. Tämä kuitenkin hylättiin, sillä Ron Maelin mukaan yhtye ”halusi pidemmän uran”. Yhtye hyväksyi vaihtoehtoisen veneversion. Kuva otettiin jossain päin Etelä-Englantia. Albumin takakannessa Maelin veljekset on sullottu autoon.

## Kappaleet

## Listasijoitukset

## Kokoonpano

**Muusikot**

*Ron Mael – kosketinsoittimet
*Russell Mael – laulu
*Trevor White – kitara
*Ian Hampton – basso
*Dinky Diamond – rummut
*Adrian Fisher – kitara

**Muut**

*Muff Winwood – tuottaja
*Richard Digby-Smith – äänittäjä
*Robin Black – äänittäjä 
*Bill Price – äänittäjä, miksaaja
*Monty Coles – suunnittelu ja valokuvaus

## Lähteet
Wim Ruska

**Willem ”Wim” Ruska** (29. elokuuta 1940 Amsterdam – 14. helmikuuta 2015) oli alankomaalainen judoka, olympiavoittaja ja maailmanmestari.

Wim Ruska ylsi olympiakultaan Münchenissä 1972 sekä raskaassa sarjassa että avoimessa luokassa. Hän oli ensimmäinen samoissa olympialaisissa kaksi kultamitalia voittanut judoka. Ruska voitti myös judon maailmanmestaruuden raskaassa sarjassa 1967 ja 1971.

Kilpauransa jälkeen Wim Ruska toimi valmentajana. Hän sai vuonna 2001 aivohalvauksen, joka jätti hänet osittain halvaantuneeksi. Ruska kuoli 74-vuotiaana 14. helmikuuta 2015.

## Lähteet

## Aiheesta muualla
Mika Seppälä

**Mika Kristian Seppälä** (24. elokuuta 1951 Helsinki – 23. tammikuuta 2015 Tallahassee, Florida, Yhdysvallat) oli suomalainen matemaatikko. Hän sai tohtorin arvon Helsingin yliopistosta 1978. Hän tutki Riemannin pintoja ja algebrallisia käyriä. Hän työskenteli Floridan osavaltionyliopistossa

Seppälällä oli Suomen ja Yhdysvaltojen kaksoiskansalaisuus. Hän oli sekä Floridan osavaltionyliopiston että Helsingin yliopiston professori.

Seppälä sai Helsingin yliopiston opetusteknologiapalkinon vuosina 2007 ja 1999.

## Lähteet

## Aiheesta muualla
* Mika Seppälän muistokirjoitus Helsingin Sanomissa
Jätkäsaaren pelastusasema

**Jätkäsaaren pelastusasema** on Helsingin kaupungin pelastuslaitoksen pelastusasema, joka valmistui vuonna 2011. Asema sijaitsee Helsingin Länsisataman kaupunginosan Jätkäsaaren osa-alueella katuosoiteessa Tyynenmerenkatu 1.

Kaikki aseman kalusto kuuluu Pelastuskoululle ja siihen kuuluu sammutusautot RHE901, RHE9012, RHE9013 ja RHE9014 sekä usea miehistönkuljetusauto. 

Vuoden 2013 lopussa tiedotettiin, että pelastusasema joutuu säästösyistä luopumaan yhdestä pelastusyksiköstä. Tulipalon sattuessa esimerkiksi Lauttasaaressa, yhä useammin apu sinne tulee Espoosta. Samassa yhteydessä kerrottiin, että aseman yhteyteen siirretään Helsingin pelastuskoulu Etelä-Haagasta.

## Lähteet

## Aiheesta muualla
*
Viljamaa (täsmennyssivu)

**Viljamaa** tai **Wiljamaa** voi tarkoittaa seuraavia:

* Viljamaa, Orimattilan kylä

## Sukunimi
* Jarmo Viljamaa (s. 1983), lentopalloilija
* Kalle Viljamaa (1885–1918), painija
* Marja-Leena Viljamaa (1945−2003), psykologi ja SDP:n kansanedustaja
* Milla Viljamaa (s. 1980), muusikko
* Sirpa Viljamaa (oik. *Pinterits*, s. 1958), Miss Suomi 1980
* Rafael Viljamaa (s. 1928), mäkihyppääjä ja pesäpalloilija
* Toivo Viljamaa (s. 1937), antiikin kielten ja kulttuurin emeritusprofessori
* Viktor Viljamaa (s. 2007), lentopalloilija
* Wäinö Wiljamaa (1874–1923), näyttelijä.
Leon Basilier

**Leon (Basse) Fredrik Basilier** (27. helmikuuta 1920 Helsinki – 7. helmikuuta 2015 Helsinki) oli suomalainen kilpaveneilijä, joka oli 1950-luvulla menestyneimpiä suomalaisia moottoriveneurheilijoita.

Basilier kirjoitti alan artikkeleita Tekniikan Maailmaan. 

Basilier oli Suomen Hitsausyhdistyksen kunniajäsen.

## Lähteet

## Aiheesta muualla
*Leon Basilier: Moottoriveneet ja venemoottorit Suomessa ennen 30-lukua (pdf)
Basilier

**Basilier** on alkujaan ranskalainen sukunimi. Suomeen tuli ensimmäinen Basilier, Adam Basilier, 1600-luvun lopulla. Sen jäsenet työskentelivät aikaisemmin lähinnä tulli- ja verovirkamiehinä.

Suvun merkittäviä suomalaisia jäseniä ovat:

* Fahle Basilier (1880–1936), taidemaalari
* Hjalmar Basilier (1857–1927), kansanopetuksen kehittäjä
* Ida Basilier (1846–1928), oopperalaulaja
* Julius Basilier (1834–1905), arkkitehti
* Kaarlo Basilier (1860–1951), pankinjohtaja ja Suomen Pankin johtokunnan jäsen
* Leon "Basse" Basilier (1920–2015), veneurheilija

## Lähteet

## Kirjallisuutta
* Kaarlo Teräsvuori, Basilier suku, 1943. (Eripainos Suomen sukututkimusseuran Uuden sukukirjan 1. osasta)
* Basilier, Genos 43(1972), s. 21-25
Pertti Mäkelä (täsmennyssivu)

**Pertti Mäkelä** on seuraavien henkilöiden nimi:

* Pertti Mäkelä (s. 1954), oopperalaulaja
* Pertti Mäkelä (s. 1948), jääkiekkoilija
* Pertti Mäkelä (s. 1977), pesäpalloilija
Utica Devils

**Utica Devils** oli yhdysvaltalainen jääkiekkoseura, joka pelasi AHL:ssä kausina 1987–1993. Se pelasi kotiottelunsa New Yorkin Uticassa. Seura toimi NHL:ssä pelanneen New Jersey Devilsin farmijoukkueena. Ennen siirtymistään Uticaan seura pelasi AHL-liigaa Portlandissa nimellä Maine Mariners. Vuonna 1993 NHL-seura Calgary Flames osti seuran ja siirsi sen Kanadaan Sain Johniin ja vaihtoi seuran nimeksi Saint John Flames.

## Katso myös
*Utica Comets
Aarne Ruben

**Aarne Ruben** (s. 17. heinäkuuta 1971 Tallinna) on virolainen kirjailija.

Ruben debytoi 2001 romaanilla Volta annab kaeblikku vilet, jonka päähenkilö suuntasi vallankumouksen aatteista innostuneena kulkunsa Virosta Keski-Eurooppaan 1900-luvun alussa.

## Lähteet
Gonçalo Guedes

**Gonçalo Manuel Ganchinho Guedes** (s. 29. marraskuuta 1996 Benavente) on portugalilainen jalkapalloilija, joka edustaa Espanjan Primera Divisiónissa pelaavaa Real Sociedadia. Oikeajalkainen Guedes on pelipaikaltaan hyökkääjä. Guedes on pelannut myös Portugalin jalkapallomaajoukkueessa.

## Seurajoukkueura
Guedes on Benfican kasvatti, hän on edustanut seuraa vuodesta 2005 asti. Huhtikuussa 2014 hän debytoi seuran kakkosjoukkueen paidassa Segunda Ligassa. Lokakuussa 2014 hän debytoi Benfican ykkösjoukkueen paidassa Portugalin cupissa. Debyytti Primeira Ligassa tapahtui tammikuussa 2015 FC Penafieliä vastaan. Daily Mailin tietojen mukaan Benfica on asettanut Guedesille lähes 60 miljoonan euron hintalapun. Kaudella 2014–2015 Guedes voitti Benfican kanssa Primeira Ligan ja Taça da Ligan pelaten viisi ottelua liigassa.

Guedes pelasi ranskalaisessa Paris Saint-Germainissa tammi-elokuussa 2017 ja espanjalaisessa Valenciassa kausina 2017–2022, joista ensimmäisen kauden lainasopimuksella. Elokuussa 2022 hän siirtyi englantilaisseura Wolverhampton Wanderersiin, jossa hän pelasi kausina 2022–2023 ja 2024–2025 yhteensä 42 Englannin Valioliigan ottelua ja teki niissä kolme maalia. Kauden 2022–2023 jälkipuoliskon ja seuraavan kauden alkupuoliskon hän pelasi lainalla Benficassa. Kevätkauden 2024 hän oli lainalla Villarrealissa.

Elokuussa 2025 Guedes siirtyi kolmivuotisella sopimuksella espanjalaisseura Real Sociedadiin.

## Maajoukkueura
Guedes on pelannut käytännössä kaikissa Portugalin nuorten maajoukkueissa. Vuoden 2015 alle 20-vuotiaiden MM-kilpailuissa hän pelasi kolmessa ottelussa. Portugalin A-maajoukkueessa Guedes debytoi marraskuussa 2015 ystävyysottelussa Venäjää vastaan. MM-kilpailuissa 2018 hän pelasi avauskokoonpanossa kaksi ensimmäistä alkulohko-ottelua ja tappiollisen neljännesvälieräottelun sekä tuli vaihdosta hetkeksi kentälle kolmannessa alkulohko-ottelussa. Kansojen liigassa 2018–2019 hän tuli välieräottelussa Sveitsiä vastaan vaihdosta kentälle, ja loppuottelussa Alankomaita vastaan hän pelasi avauskokoonpanossa ja teki ottelun ainoan maalin. Guedes kuului Portugalin joukkueeseen kesällä 2021 pelatuissa EM-kilpailuissa mutta ei päässyt pelaamaan. Hän on pelannut kaikkiaan 32 A-maaottelua, viimeksi kesäkuussa 2022. Maaotteluissaan hän on tehnyt seitsemän maalia.

## Mestaruudet
**Seurajoukkueessa**
* Portugalin liiga: 2014–2015, 2015–2016, 2016–2017, 2022–2023
* Portugalin cup: 2016–2017
* Portugalin liigacup: 2014–2015, 2015–2016
* Ranskan liiga: 2017–2018
* Ranskan cup: 2016–2017
* Espanjan cup: 2018–2019

**Maajoukkueessa**
* Kansojen liiga: 2018–2019

## Lähteet

## Aiheesta muualla
* Gonçalo Guedes Soccerway-sivustolla
Christian Rönnbacka

**Christian Rönnbacka** (s. 1969 Evijärvi) on suomalainen kirjailija, joka kirjoittaa jännityskirjallisuutta. Hän on työskennellyt vakuutusetsivänä, keskusrikospoliisissa ja poliisina pääkaupunkiseudulla.

Rönnbackan esikoisteos *Operaatio Troijalainen* ilmestyi vuonna 2012 ja aloitti Antti Hautalehdosta kertovan dekkarisarjan. Sarjan neljännestä osasta *Kylmä syli* on tehty C Moren alkuperäissarja.

Äänikirjapalvelu BookBeat valitsi Rönnbackan vuoden kotimaiseksi dekkaristiksi 2020 ja 2021.

## Tuotanto
### Romaanit
* 

;Antti Hautalehto -sarja
* 
* 
* 
* 
* 
* 
* 
* 
* 
* 
* 
* *Rafael.* Bazar, 2024. .
* Armoton. Bazar, 2025. 

;Henna Björk -sarja
* 
* 
* 

### Tietokirjat
* 
* 

## Lähteet

## Aiheesta muualla
*
Ulrich Wohlgenannt

**Ulrich Wohlgenannt** (s. 1. elokuuta 1994) on itävaltalainen mäkihyppääjä. Hän edustaa SK Kehlegg-Vorarlbergiä.

Wohlgenannt debytoi mäkihypyn maailmancupissa tammikuussa 2015 Sapporon suurmäen kilpailussa sijoittuen sijalle 33. Ensimmäiset maailmancupin pisteensä hän saavutti helmikuussa 2015 Vikersundin lentomäen kilpailusta sijoituttuaan sijalle 22. Continental Cupissa Wohlgenannt on saavuttanut yhden kakkossijan ja yhden kolmossijan. 

Wohlgenannt on saavuttanut nuorten MM-kilpailuista yhden hopean vuodelta 2014 ja pronssin vuodelta 2012 joukkuemäestä. Vuonna 2011 hän voitti Euroopan nuorten olympiafestivaaleilta hopeaa normaalimäen kilpailusta.

## Lähteet
Tim Sestito

**Tim Sestito** (s. 28. elokuuta 1984 Rome, New York) on yhdysvaltalainen jääkiekkoilija, joka pelaa NHL-seura New Jersey Devilsin organisaatiossa. Pääosin hän edustaa organisaation AHL:ssä pelaavassa farmijoukkueessa Albany Devilsissä, jonka varakapteeni hän on. Sestiton pelipaikka on keskushyökkääjä, hän on 180 senttimetriä pitkä ja painaa 91 kilogrammaa. Sestitolla on myös Italian kansalaisuus.

## Ura
NHL-varaukseton Sestito debytoi NHL:ssä kaudella 2008–2009, jolloin hän edusti Edmonton Oilersia. Seuraavaksi kaudeksi hän siirtyi New Jersey Devilsin organisaatioon. Albany Devilsin lisäksi Sestito on pelannut AHL:ssä Bridgeport Sound Tigersin, Wilkes-Barre/Scranton Penguinsin, Springfield Falconsin ja Lowell Devilsin riveissä. NHL:ssä Sestito on pelannut 101 ottelua tekemättä yhtään maalia. Vastaavaan suoritukseen, eli sataan NHL-otteluun ilman maaleja, on pystynyt NHL:n historiassa Sestiton lisäksi vain kuusi pelaajaa. Sestito pelasi sadannen NHL-ottelunsa tammikuussa 2015. Hän on kerännyt NHL:ssä kahdeksan syöttöpistettä.

## Muuta
Tim Sestiton pikkuveli Tom on myös jääkiekkoilija.

## Lähteet
Luettelo YK:n pakkausnumeroista 3001–3100

Alla on esitetty **[[Yhdistyneet kansakunnat|YK:n]]** asettamat kemikaalien sekä teollisten valmisteiden **pakkaus- ja kuljetusmerkinnät** aineille, joiden YK-numerot ovat **3001–3100**.

## YK-numerot 3001–3100

## Katso myös
*Luettelo YK:n pakkausnumeroista 2901–3000
*Luettelo YK:n pakkausnumeroista 3101–3200

## Aiheesta muualla
*ADR:n vaarallisten aineiden lista, viitattu 7.5.2015.
*YK:n vaarallisten aineiden lista vuodelta 2015, viitattu 7.5.2015.
*YK:n vaarallisten aineiden lista vuodelta 2013, viitattu 7.5.2015.

## Lähteet
Martin Tyler

**Martin B. Tyler** (s. 14. syyskuuta 1945 Chester, Cheshire) on englantilainen jalkapalloselostaja. Hän on toiminut työssään eri kanavilla jo yli 40 vuotta. Tyler toimii myös Englannin seitsemänneksi korkeimman sarjatason Isthmian Leaguen Hampton & Richmond Boroughin päävalmentajana. 

## Ura selostajana
Tyler aloitti selostajana ITV:n palveluksessa joulukuussa 1974 Southampton FC:n ja Sheffield Wednesdayn välisessä ottelussa. Hän selosti ITV:lle useita MM- ja EM-kilpailuita ja oli kanavan toiseksi tärkein selostaja Brian Mooren jälkeen.

Vuonna 1990 Tyler allekirjoitti sopimuksen Sky Sportsin kanssa. Vuonna 2003 hänet valittiin vuosikymmenen Valioliiga-selostajaksi. Tyler on vielä nykyisinkin yksi Valioliigan pääselostajista Sky Sportsilla. Hän on toiminut myös Australian televisiossa jalkapalloselostajana ja on selostanut myös krikettiä, baseballia ja verkkopalloa. 

Tyler on esiintynyt äänellään kolmessa elokuvassa. Hän on toiminut pitkään myös selostajana EA Sportsin suositussa FIFA-pelisarjassa, vuodet 2006–2011 Andy Grayn kanssa ja vuodesta 2012 lähtien Alan Smithin kanssa.

## Lähteet
Chuba Akpom

**Chuba Amechi Akpom** (s. 9. lokakuuta 1995 Lontoo) on englantilainen jalkapalloilija, joka edustaa Englannin mestaruussarjassa pelaavaa Ipswich Townia lainalla alankomaalaisesta Ajaxista. Oikeajalkainen Akpom on pelipaikaltaan hyökkääjä. Akpomin vanhemmat ovat nigerialaisia.

## Seurajoukkueura
Akpom siirtyi Arsenaliin 6-vuotiaana Rippleway FC:stä. Ensiesiintymisensä Valioliigassa hän teki 14. syyskuuta 2013 Sunderlandia vastaan. Hän tuli ottelussa vaihdosta kentälle toisen puoliajan lisäajalla korvaten Olivier Giroudin. Tammikuussa 2014 Akpom siirtyi kuukauden mittaiselle lainalle Ykkösliigan Brentfordiin, jossa hän pelasi helmikuuhun asti pelaten neljä sarjaottelua ilman maaleja. Helmikuussa 2014 Akpom siirtyi lainalle jälleen Ykkösliigaan, nyt Coventry Cityn riveihin. Hän pelasi seurassa runsaan kuukauden aikana kuusi sarjaottelua maaleitta. Kaudella 2014–2015 Akpom pelasi myös Arsenalin ykkösjoukkueessa ja tuli kolmessa ottelussa kentälle vaihdosta. Sen jälkeen hän pääsi pelaamaan vain Arsenalin alle 23-vuotiaiden joukkueessa sekä lainasopimuksilla muissa seuroissa. 

Vuonna 2018 Akpom siirtyi kreikkalaiseen PAOKiin. Sittemmin hän on edustanut Englannin mestaruussarjassa Middlesbrough'ta ja elokuusta 2023 alkaen alankomaalaista Ajaxia.

Helmikuussa 2025 Akpom siirtyi loppukauden mittaisella lainasopimuksella ranskalaisseura Lilleen. Kevätkaudella 2025 hän pelasi Lillessä 14 Ligue 1:n ottelua, joissa hän teki kolme maalia, yhden Mestarien liigan ottelun sekä yhden Ranskan cupin ottelun.

Elokuussa 2025 Akpom siirtyi yksivuotisella lainasopimuksella Englannin mestaruussarjan Ipswich Towniin.

## Maajoukkueura
Akpom on edustanut Englannin alle 16-, alle 17-, alle 19-, alle 20- ja alle 21-vuotiaiden maajoukkueita.

## Lähteet
Orisbergin kirkko

**Orisbergin ruukinkirkko** (ruots. *Orisbergs kyrka*) Isossakyrössä on Orisbergin kartanon yksityinen kirkkorakennus, joka valmistui vuonna 1831 ja on erillisine kellotapuleineen Carl Ludvig Engelin suunnittelema.

Orisbergin ruukinseurakunta perustettiin vuonna 1828 ja lakkautettiin 1869. Kirkko on ollut vuokrattuna Kansan Raamattuseuralle vuodesta 1976 lähtien.

Hirsinen kahdeksankulmainen kirkko, Kotilammin rannassa oleva avoin temppelipäätyinen kellotapuli ja kirkkoon liittyvä hautausmaa ovat osa Orisbergin hyvin säilynyttä ruukinaluetta, joka sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.

Kansan Raamattuseuralla on alueella pääosin kesäkäytössä oleva toimintakeskus. Ruukinkirkkoon voi tutustua kesäisin, jolloin Raamattuseura pitää siellä myös jumalanpalveluksia.

## Lähteet

## Aiheesta muualla

* Keltainen puukirkko. Orisbergin kirkko 100-vuotias, Suomen Kuvalehti, 09.01.1932, nro 2, s. 30, Kansalliskirjaston digitaaliset aineistot
CCTV-8

**CCTV-8** on kiinalaisen CCTV:n kansallinen televisiokanava, joka on keskittynyt TV-sarjoihin.

## Aiheesta muualla
*Virallinen sivusto
Pål Trøan Aune

**Pål Trøan Aune** (s. 29. maaliskuuta 1992) on norjalainen maastohiihtäjä, joka edustaa Steinkjer Skiklubbia.

Aune kilpaili maastohiihdon maailmancupissa ensimmäisen kerran Asiagon perinteisen hiihtotavan sprintissä joulukuussa 2013 sijoittuen 51:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 20:s. Kymmenen parhaan joukkoon hän sijoittui ensimmäisen kerran oltuaan yhdeksäs Lillehammerin perinteisen hiihtotavan sprintissä joulukuussa 2017.

## Lähteet

## Aiheesta muualla
John Werket

**John "Johnny" Roland Werket** (8. lokakuuta 1924 Saint Paul, Minnesota – 4. kesäkuuta 2010 Sun City, Arizona) oli yhdysvaltalainen pikaluistelija.

Werket osallistui kansainvälisiin pikaluistelun mestrauuskisoihin vuosina 1948-56. Hän saavutti kaksi kertaa yleisluistelijoiden MM-kisoissa mitalin - vuoden 1948 kisoissa Helsingissä hopeaa ja vuoden 1950 kisoissa Eskilstunassa pronssia. Werketin saavutus oli amerikkalaisittain paras yleisluistelijoiden MM-kisoissa aina vuoteen 1977, jolloin Eric Heiden ohitti suorituksillaan sen.

Hän osallistui kolmiin olympialaisin, joissa parhaaksi sijoitukseksi tuli vuoden 1948 St. Moritzin kisojen 1500 metrin kuudes sija.

Werketin uran parhaiksi ajat eri matkoilla olivat:

*   500 m –   42.0 (1956)
*  1500 m – 2:16.1 (1956)
*  5000 m – 8:44.6 (1950)
* 10000 m –18:10.2 (1950)

Werket valmistui Roosevelt High Schoolista Minneapolissa, jonka jälkeen hän osallistuiu toiseen maailmansotaan laskuvarjojoukoissa. Hän suoritti tutkinnon Augsburg Collegessa vuonna 1949. Sukujuuriltaan norjalainen Werket tapasi tulevan vaimonsa urheilumatkallaan Norjan Hamarissa. Urheilu-uransa jälkeen Werket toimi valmentajana. Hän valmensi vuoden 1972 talviolympialaisiin amerikkalaisia Eric Heideniä ja Diana Holumia. Siviiliurallaan hän oli johtotehtävissä energiateollisuuden palveluksessa, josta hän eläköityi 32-vuotisen työuran jälkeen vuonna 1983 ja muutti Arizonan Sun Cityyn.

Werket kuoli 4. kesäkuuta 2010 Arizonassa, 85-vuotiaana.

## Lähteet
Miesten yleisluistelun maailmanmestaruuskilpailut 1948

Yleisluistelun maailmanmestaruudesta kilpailtiin Helsingissä 28.–29. helmikuuta 1948 eli noin kaksi viikkoa Sankt Moritzin talviolympialaisten jälkeen. Kilpailupaikka oli Helsingin olympiastadion. Kilpailuihin osallistuivat myös Neuvostoliiton edustajat ilman suurempaa menestystä. Ainoastaan Konstantin Kudrjavtsev sai 500 metrillä matkavoiton. Muuten Neuvostoliiton edustajat putosivat viimeiseltä matkalta.

:  * = kaatui
:  NC = ei jatkoon eli viimeiselle matkalle
:  NS = ei startannut
:  DQ = diskvalifioitu

* Speed Skating - World Allround Championships - 1948
Muntingiaceae

**Muntingiaceae** on pieni trooppinen kasviheimo koppisiemenisten Malvales-lahkossa. Heimon kolmesta lajista tunnetuin on mätimarjapuu (*Muntingia calabura*).

## Tuntomerkit
Muntingiaceae-heimon kasvit ovat puita, joiden aineenvaihdunta tuottaa ellaghappoa. Karvat ovat tähtimäisiä tai kimppuina. Lehtiasento on kaksirivinen. Lehdet ovat hammaslaitaisia, sulka- tai kourasuonisia, vinotyvisiä ja korvakkeettomia. Varressa on korvakemaisia esilehtiä. Kukat sijaitsevat ryhmissä ja ovat neli- tai viisilukuisia. Verhiö on tyveltään yhdistynyt, teriö lyhytkyntinen ja sulkeutuneena laskostunut, ja heteitä on paljon. Kukassa on leveä pohjuskehrä eli diskus, jossa mesiäinen sijaitsee. Yhdislehtisessä sikiäimessä on 5–7 emilehtä ja sen on kehänpäällinen tai -alainen. Istukat ovat aksiletyyppisiä tai lapaistukoita, kun sikiäin on monilokeroinen. Vartalo on tukeva, luotti kulmikas tai enemmän tai vähemmän pallomainen. Hedelmä on toisinaan verhiön suojaama. Siemenessä on niukka ravintovarasto eli endospermi.

## Levinneisyys
Heimo kasvaa trooppisessa Amerikassa.

## Luokittelu
Muntingiaceae sisältää kolme lajia kolmessa suvussa:
* *Dicraspidia*
** *[[Dicraspidia donnell-smithii]]*
* *[[mätimarjapuu|Muntingia]]* – mätimarjapuut
** *[[mätimarjapuu|Muntingia calabura]]* – mätimarjapuu 
* *Neotessmannia*
** *[[Neotessmannia uniflora]]*

Eräät piirteet saattavat viitata siihen, että heimon asema Malvales-lahkossa on melko basaalinen, evoluutiopuun tyveen kuuluva. Loiskasviheimo Cytinaceae näyttää olevan lähin sukulainen.

Cronquist (1981) sijoitti mätimarjapuun Flacourtiaceae-heimoon, joka nykyään on hajonnut useamman heimon kesken Malpighiales-lahkossa, ja *Neotessmannia*-lajin lehmuskasveihin (Tiliaceae), jotka ovat nykyään osa malvakasveja (Malvaceae). Takhtajan (1997) sijoitti molemmat lehmuskasveihin.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* *Dicraspidia*, kuva: https://c1.staticflickr.com/3/2821/9131291520_19aba9a68d_z.jpg
Jetstar Pacific Airlines

**Jetstar Pacific Airlines** on vietnamilainen halpalentoyhtiö. Se on perustettu vuonna 1991. Se lentää Aasiassa. Vuonna 2020 Qantas myi osuutensa Jetstar Pacificista Vietnam Airlinesille, ja lentoyhtiö palasi aiempaan nimeensä, **Pacific Airlines**.

## Laivasto
Heinäkuu 2016:

* 10 Airbus A320-200 (1 tilauksessa)
* 2 Airbus A321-200 (3 tilauksessa)

## Lähteet
Kasmirluppa

**Kasmirluppa**  kääpiökokoinen kanirotu, joka kuuluu poikkeavaturkkisiin kanirotuihin. Kasmirlupan ihannepaino on 1,71–2,30 kilogrammaa. Pohjoismaiseen kanistandardiin rotu hyväksyttiin 1. lokakuuta 2010. 

## Rodun historia
Rotu on kotoisin Isosta-Britanniasta. Ensimmäiset Cashmere Lopit syntyivät 1980-luvun alkupuolella. Ensimmäiset rodun edustajat tuotiin Pohjoismaihin vuonna 1988. Siihen aikaan Pohjoismaiseen standardiin ei haluttu lisätä uutta rotua, joten rotu lisättiin kääpiölupan alle omaksi turkkimuunnokseksi. Rotu tunnettiinkin pitkään nimellä kääpiöluppa fuchs. Rodun nimi kirjoitettiin aluksi muodossa "cashmereluppa". 

## Luonne ja käyttäytyminen
Luonteeltaan kasmirlupat ovat kilttejä, uteliaita, sosiaalisia ja helppoja käsitellä. Kasmirluppa muistuttaa luonteeltaan paljon kääpiöluppaa. Pitkän turkin vuoksi kasmirlupat on opetettava pienestä pitäen turkinhoitoon, jonka vuoksi niitä on helppo käsitellä.

## Turkki
Kasmirlupalla on rungossa 3,5–7 cm (ihanne 4,5 cm) pitkä turkki, kun taas päässä, korvissa ja jaloissa on vain hiukan normaalikarvaa pidempi karva. Kasmirlupalla on niin sanottu fuchs-turkki, joka on villiangoran muoto, jota ei tarvitse keriä. Kasmirlupalla on karvanvaihtoaika, kuten normaaliturkkisillakin kaneilla. Kasmirlupan pohjavillan ja peitinkarvan koostumuksen ollessa oikea, turkin ei pitäisi takkuuntua helposti. Kasmirlupan turkki tulisi hoitaa sormin selvittämällä turkki ja poistamalla mahdolliset takut.  

## Lähteet

## Aiheesta muualla
* National Cashmere Lop Club 
* Suomen Kaniyhdistys ry - Poikkeavaturkkiset rodut 
* Kasmirluppa Petsiessä
Richard Jouve

**Richard Jouve** (s. 25. lokakuuta 1994 Briançon) on ranskalainen maastohiihtäjä, sprintin maailmancupin voittaja ja kaksinkertainen olympiamitalisti, joka edustaa Montgenèvre Val Claréetä.

Jouve saavutti Pyeongchangin olympialaisissa 2018 pronssia vapaan hiihtotavan parisprintissä. Samojen kisojen perinteisen hiihtotavan sprintissä hän oli kuudestoista, samoin kuin vapaan sprintissä Lahden MM-kilpailuissa 2017. Junioreiden MM-kilpailuissa 2014 hän saavutti hopeaa viestissä. Seefeldin MM-kilpailuissa 2019 Jouve voitti viestissä pronssia ja oli vapaan hiihtotavan sprintissä neljäs ja perinteisen hiihtotavan parisprintissä viides. Ankkuriosuutta hiihtänyt Jouve esitteli pronssia tuoneessa viestissä ”tavaramerkkinsä”, nopean rytminmuutoksen, ja ratkaisi pronssimitalin kohtalon loppusuoran kirissä Suomen Perttu Hyväristä vastaan. Oberstdorfin MM-kilpailuissa 2021 hän sijoittui perinteisen sprintissä seitsemänneksi ja vapaan hiihtotavan parisprintissä neljänneksi. Pekingin olympialaisissa 2022 Jouve hiihti ensimmäisen osuuden Ranskan pronssia saavuttaneessa viestijoukkueessa. Lisäksi hän oli vapaan hiihtotavan sprintissä seitsemäs. Planican MM-kilpailuissa 2023 hän saavutti vapaan hiihtotavan sprintissä pronssia yhdessä Renaud Jayn kanssa. Perinteisen hiihtotavan sprintissä hän sijoittui 14:nneksi. Trondheimin MM-kilpailuissa 2025 hän oli vapaan hiihtotavan sprintissä kahdeksas..

Jouve kilpaili maastohiihdon maailmancupissa ensimmäisen kerran Otepään perinteisen hiihtotavan sprintissä tammikuussa 2015 sijoittuen 49:nneksi. Ensimmäiset maailmancupin pisteensä hän saavutti Östersundin perinteisen hiihtotavan sprinttikilpailussa helmikuussa 2015 oltuaan 19:s. Ensimmäisen palkintosijansa hän saavutti maaliskuussa 2015 oltuaan kolmas Lahden vapaan hiihtotavan sprintissä. Hän sijoittui kolmanneksi myös Planican vapaan hiihtotavan sprintissä tammikuussa 2016, Drammenin perinteisen hiihtotavan sprintissä maaliskuussa 2019 sekä Lillehammerin ja Davosin vapaan hiihtotavan sprinteissä joulukuussa 2021. Ensimmäisen maailmancupin osakilpailuvoittonsa hän saavutti Drammenin sprintissä maaliskuussa 2022. Hän voitti samalla kaudella myös Falunin perinteisen hiihtotavan sprintin ja samalla sprintticupin. Maailmancupin kokonaiskilpailussa hän oli neljäs. Joulukuussa 2022 hän voitti Beitostølenin perinteisen hiihtotavan sprintin. Livignon vapaan hiihtotavan sprintissä hän sijoittui toiseksi tammikuussa 2023. Hän voitti Les Roussesin perinteisen hiihtotavan sprintin. Maaliskuussa 2023 hän oli kolmas Drammenin perinteisen hiihtotavan sprintissä. Marraskuussa 2023 hän sijoittui toiseksi Rukan perinteisen hiihtotavan sprintissä. Helmikuussa 2024 hän sijoittui Canmoren perinteisen hiihtotavan sprintissä toiseksi. Etappikilpailujen etapeilla hän on sijoittunut parhaimmillaan toiseksi vapaan hiihtotavan sprinteissä Gatineaussa maaliskuussa 2016, Toblachissa joulukuussa 2018 ja Lenzerheidessa joulukuussa 2021.

## Lähteet

## Aiheesta muualla